Հռոփանոս

Հռոփանոս, 5-րդ դարի հույն գրիչ։ 405-ին Սամոսատում, Մեսրոպ Մաշտոցի հանձնարարությամբ, փորձարկել է հայոց նորաստեղծ գրերը՝ բառերի, նախադասությունների մեջ։ Գրել է առաջին հայատառ ձեռագիրը, որն սկսվում է «Ճանաչել զիմաստութիւն և զխրատ, իմանալ զբանս հանճարոյ» բառերով, պարունակում է Սողոմոնի առակները (9.10)՝ Մեսրոպ Մաշտոցի և նրա աշակերտներ Հովհան Եկեղացու և Հովսեփ Պաղնացու թարգմանությամբ։ Օգնել է Մեսրոպ Մաշտոցին՝ մշակելու հայ նորաստեղծ տառերը գրելու արվեստը՝ գրչության արվեստը։

5-րդ դար
Գրիչներ